Gandia formarà els professionals que estan vinculats a l'alimentació en els centres escolars
19 octubre 2018

## Gandia formarà els professionals que estan vinculats a l'alimentació en els centres escolars19 octubre 2018Última actualització: 14 juliol 2025

![](../gestion/img/_AO_3926-copia.jpg)  
  

La regidora delegada de Sanitat i Salut Pública, Liduvina Gil, ha presentat aquest matí les noves mesures que el govern municipal posarà en marxa durant el mes de novembre dins el programa de Menjadors Escolars Saludables.  
  
**Liduvina Gil** ha destacat que els centres educatius de Gandia van fer un salt endavant el curs 2017-2018 per a convertir-se en centres escolars de referència en alimentació saludable de la mà del Programa "L'Alimentació Saludable i l'Activitat Física a l'Escola". A través d'aquest programa més de 1.500 alumnes de les escoles van aprendre els beneficis de l'alimentació sana i sostenible.  
  
Ara, des del Departament de Sanitat i Polítiques Saludables, "_volem anar un pas més endavant fent que els menjadors escolars compten amb les eines necessàries per a donar una alimentació adequada, sana i sostenible_" va explicar Liduvina Gil qui ha informat que el programa pretén formar els responsables i persones implicades en la gestió, coordinació i execució del menjador escolar, per a tractar des de la importància que té en l'àmbit nutricional, mètodes de cuinat, la matèria primera escollida, com es manipula el producte, com es presenta, etc. i abordar temes tan importants com el tractament de conductes alimentàries al moment del menjar.  
  
D'aquesta manera, s'han organitzat tres jornades adreçades als diferents professionals que estan vinculats a l'alimentació en els centres escolars.  
  
La primera se celebrarà el 26 de novembre a partir de les 17.30 hores a la Casa de la Marquesa dirigit a formar cuiners dels centres educatius.  
  
La segona jornada tindrà lloc el 27 de novembre a partir de les 17.30 hores a la Casa de la Marquesa adreçat al personal que presta servei en els menjadors escolars.  
  
Finalment, el tercer taller se celebrarà el 28 de novembre a partir de les 17.30 hores a la Casa de la Marquesa dirigit a assessorar els directius de centres escolars i empreses de càtering implicades.  
  
La formació anirà a càrrec de Juan Llorca, xef amb 22 anys d'experiència, director de l'Escola de Cuina per a adults "The wholesome Kitchen" creador del projecte "Roots".

[Baixa Programa](/aytg/uploaded/SANITAT/Escoles2018_19/P__Menjadors_Escolars_Saludables.pdf "Programa Menjadors Escolars Saludables")

 ![](http://www.gandia.es/aytg/uploaded/SANITAT/Escoles2018_19/Int_comedoresEscolares.jpg?1540032230516)

 ![](http://www.gandia.es/aytg/uploaded/SANITAT/Escoles2018_19/juanpropiacomedores.jpg?1540032247601)

 ![](http://www.gandia.es/aytg/uploaded/SANITAT/Escoles2018_19/For_comedoresEscolares.jpg?1540032265395)

[Twittear](https://twitter.com/share)